ตลาดหุ้นเอเชียบวกขึ้นเช้านี้ รับน้ำมันดีดตัว,ข้อมูลศก.สหรัฐสดใส
ตลาดหุ้นเอเชียบวกขึ้นเช้านี้ รับน้ำมันดีดตัว,ข้อมูลศก.สหรัฐสดใส
26 ก.พ. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับแรงหนุนจากตลาดหุ้นนิวยอร์กที่ปิดพุ่งขึ้นเมื่อคืนนี้ ขานรับราคาน้ำมันดิบ WTI ที่ฟื้นตัวขึ้นเกือบ 3% รวมถึงข้อมูลเศรษฐกิจที่สดใสของสหรัฐ
โดยดัชนี MSCI Asia Pacific เพิ่มขึ้น 0.3% สู่ระดับ 119.76 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 16,311.52 จุด เพิ่มขึ้น 171.18 จุด, ดัชนี SSE Composite ตลาดหุ้นจีนเปิดวันนี้ที่ 2,760.06 จุด เพิ่มขึ้น 18.81 จุด, ดัชนี HSI ตลาดหุ้นฮ่องกงเปิดวันนี้ที่ 19,179.95 จุด เพิ่มขึ้น 291.20 จุด, ดัชนี TAIEX ตลาดหุ้นไต้หวันเปิดวันนี้ที่ 8,380.53 จุด เพิ่มขึ้น 14.67 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,927.10 จุด เพิ่มขึ้น 8.53 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,626.63 จุด เพิ่มขึ้น 23.23 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,664.84 จุด เพิ่มขึ้น 6.68 จุด
ทั้งนี้ กระทรวงพาณิชย์สหรัฐเปิดเผยว่า ยอดสั่งซื้อสินค้าคงทนของสหรัฐ เช่น เครื่องบิน รถยนต์ และเครื่องจักรขนาดใหญ่ที่มีอายุการใช้งานตั้งแต่ 3 ปีขึ้นไป พุ่งขึ้น 4.9% ในเดือนม.ค. ซึ่งเป็นการเพิ่มขึ้นมากที่สุดในรอบ 10 เดือน และสูงกว่าที่นักวิเคราะห์คาดการณ์ไว้ว่าจะเพิ่มขึ้นเพียง 2.5%